Niciun IT-ist nu vrea să se angajeze la Primăria din Cluj-Napoca, pe un salariu de "doar" 10.000 de lei.
Primăria Cluj-Napoca oferă 10.000 de lei pe post de IT-ist. Emil Boc spune că niciun IT-ist nu vrea să lucreze pe 10.000 de lei. Salariile IT-iștilor din Cluj sunt mai mari decât cele din București.
Care mai dorește, care mai poftește? – 10.000 de lei sau 2.000 de euro – atât oferă salariu Primăria Cluj-Napoca pentru postul de IT-ist.Reacții? ZERO. Niciun IT-ist nu vrea să vină să lucreze la primărie pe banii ăștia. Emil Boc recunoaște. Știe că salariul e prea mic în raport cu ofertele din privat, dar nu poate mări salariul."Suntem orașul cu cea mai mare concentrare de IT-iști pe metru pătrat din Europa. IT-ul este industria care dă slujbele viitorului și de aici vin locurile de muncă bine plătite. Inovarea și IT-ul reprezintă o forță puternică" – a anunțat primarul Boc.Totul a pornit în 2017 – când, spune Boc, nu a vrut să construiască mall-uri la fiecare colț de cartier, ci a sprijinit dezvoltarea clădirilor de birouri.Pentru al cincilea an la rând salariile IT-iștilor din Cluj sunt peste cele din Capitală – în medie, în Cluj, un salariat câștigă peste 7.700 de lei net, în timp ce în București salariul mediu este de peste 7.000 de lei net.